b"\n_START_ARTICLE_\nGauselin kuningattaren hautaus\n_START_SECTION_\nL\xc3\xb6yt\xc3\xb6- ja tutkimushistoria\n_START_PARAGRAPH_\nSyksyll\xc3\xa4 1883 l\xc3\xb6ysi Samuel Gausel hautakummusta viikinkiaikaisen haudan. Poistaessaan kivi\xc3\xa4 ja maata kummusta paljastui kivinen kehys, joka oli peitetty kolmella kivilaatalla. Tonkiessaan hautaa, h\xc3\xa4n l\xc3\xb6ysi monia esineit\xc3\xa4. H\xc3\xa4n vei ne paikalliselle sep\xc3\xa4lle, joka myi ne Bergenin museolle 70 kruunusta. Museon henkil\xc3\xb6kunta l\xc3\xa4hettiv\xc3\xa4t Gauselille kirjeen, jossa he pyysiv\xc3\xa4t h\xc3\xa4nen kaivamaan esille loputkin hautaan j\xc3\xa4\xc3\xa4neet esineet ja niin h\xc3\xa4n l\xc3\xa4hetti museolle muutaman esineen lis\xc3\xa4\xc3\xa4. My\xc3\xb6hemmin osattiin arvioida l\xc3\xb6yd\xc3\xb6n merkitt\xc3\xa4vyys: hautaus oli er\xc3\xa4s hienoimpia viikinkiaikaisia naistenhautoja, mit\xc3\xa4 on l\xc3\xb6ydetty. Vain Oseberglaivassa olleiden naisten hauta-antimet olivat tyylikk\xc3\xa4\xc3\xa4mpi\xc3\xa4 ja rikkaampia kuin t\xc3\xa4m\xc3\xa4n haudan l\xc3\xb6yd\xc3\xb6t. Puhumattakaan Osebergan laivasta, joka on suuri ja hienosti koristeltu._NEWLINE_Hautapaikka paikallistettiin vuoden 1997 inventoinnissa ja kaivaus suoritettiin loppuun. Hautausmateriaalia ei ollut en\xc3\xa4\xc3\xa4 j\xc3\xa4ljell\xc3\xa4 lukuun ottamatta er\xc3\xa4it\xc3\xa4 lasinpaloja ja pieni\xc3\xa4 nauloja. Hautaa ymp\xc3\xa4r\xc3\xb6inyt kivetys oli j\xc3\xa4tetty paikalleen ja se otettiin nyt talteen.\n_START_SECTION_\nHautal\xc3\xb6yd\xc3\xb6t\n_START_PARAGRAPH_\nEsineit\xc3\xa4 on saatu talteen l\xc3\xa4hes 40. Naisen luurankoa ei ole s\xc3\xa4ilynyt, mutta esineist\xc3\xb6n perusteella on p\xc3\xa4\xc3\xa4telty vainajan olleen nainen. Tulkintaan on p\xc3\xa4\xc3\xa4dytty erityisesti kalliiden ja koristeellisten korujen vuoksi sek\xc3\xa4 aseiden totaalisen puuttumisen takia.\n_START_SECTION_\nKorut\n_START_PARAGRAPH_\nHaudasta l\xc3\xb6ydettiin kaksi suurta, ovaalin muotoista, niin sanotut kupusolkea, joilla kiinnitettiin vaatteiden olkaimet tai viitta muuhun vaatetukseen. Solkien alla olivat neulat, jotka ty\xc3\xb6nnettiin molempien kankaisen syiden v\xc3\xa4list\xc3\xa4 ja ne lukittiin soljen lukolla. Solkien valmistuksessa oli k\xc3\xa4ytetty hopeaa ja pronssia. Soljen kupu oli kaksikerroksinen, sill\xc3\xa4 p\xc3\xa4\xc3\xa4llimm\xc3\xa4isen ja rei\xc3\xa4llisen pronssisen kuvun alla kimalteli hopeinen kuvun koristeet. Soljet lienev\xc3\xa4t norjalaista perua. Kaula-aukkoa sitoi suuri vaakasuoran kiinnitetty rintasolki. K\xc3\xa4siss\xc3\xa4 olevien hopeisten rannerenkaiden valmistus oli ollut taitavaa ja niit\xc3\xa4 pidet\xc3\xa4\xc3\xa4n aikakautensa hienoimpina. Ne kiersiv\xc3\xa4t ranteet kaksi ja puoli kierrosta. Korut vaikuttavat olevan norjaisten omaa tuotantoa. Sormus oli valmistettu pohjoisenglantilaisesta mustasta gagaatista py\xc3\xb6re\xc3\xa4n toruksen muotoiseksi. Haudasta l\xc3\xb6ytyi viel\xc3\xa4 viisi helme\xc3\xa4, jotka oli valmistettu mosaiikkimenetelm\xc3\xa4ll\xc3\xa4, yksi lasihelmi ja yksi kivihelmi.\n_START_SECTION_\nMuuta esineist\xc3\xb6\xc3\xa4\n_START_PARAGRAPH_\nNaisen viereen oli laskettu kolme irlantilaista juomasarvea, joista oli juotu aterioilla olutta ja simaa. Hautaan oli ilmeisesti laskettu puukirstu, johon oli ker\xc3\xa4tty orgaanisesta materiaalista valmistettua esineist\xc3\xb6\xc3\xa4. Kirstun puuosat ja sis\xc3\xa4lt\xc3\xb6 olivat lahonneet olemattomiin, mutta kirstun naulat ja vahvistuspannat olivat j\xc3\xa4ljell\xc3\xa4. Niist\xc3\xa4 p\xc3\xa4\xc3\xa4teltiin kirstun olleen ry\xc3\xb6st\xc3\xb6saalista jostakin irlantilaisesta luostarista tai kirkosta. Hautaan oli pantu irlantilainen pronssinen ripustettava pata, jolla ilmeisesti l\xc3\xa4mmitettiin keittoa. Toisen tulkinnan mukaan pataa k\xc3\xa4ytettiin lamppuna hautausrituaalin aikana. Samaan aihepiiriin liittyiv\xc3\xa4t paistinpannu, paistivarras ja kaksi puukkoa. Kirstun sis\xc3\xa4lt\xc3\xa4 l\xc3\xb6ytyi kaksi D-kirjaimen muotoista koristelevy\xc3\xa4, joissa oli k\xc3\xa4\xc3\xa4rmekoristeluja ja spiraaliympyr\xc3\xb6it\xc3\xa4. Ranskasta Pariisista Saint-Germainin arkeologisesta museossa (ransk. Mus\xc3\xa9e d'arch\xc3\xa9ologie nationale) on n\xc3\xa4ytteill\xc3\xa4 kaksi n\xc3\xa4iden kanssa identtist\xc3\xa4 koristelevy\xc3\xa4 ja arvellaankin, ett\xc3\xa4 ne on revitty irti samasta reliikkikirstusta. Osaset ovat sitten kulkeutuneet eri osiin Eurooppaa, josta ne ovat sittemmin huomattu._NEWLINE_Kupusolkiin n\xc3\xa4hden toisessa p\xc3\xa4\xc3\xa4ss\xc3\xa4 hautaa, eli vainajan jalkop\xc3\xa4\xc3\xa4ss\xc3\xa4, olivat suitsien kuolaimet ja nahkaremmien koristeet. Nahkaiset hihnat puuttuivat, mutta hevosen p\xc3\xa4\xc3\xa4kallon j\xc3\xa4\xc3\xa4nteet l\xc3\xb6ytyiv\xc3\xa4t viel\xc3\xa4 hautaa tongittaessa. Suitset olivat irlantilaista k\xc3\xa4sity\xc3\xb6t\xc3\xa4 ja metalliset koristeet oli valmistettu pronssista. Hevosen p\xc3\xa4\xc3\xa4n joutuminen hautaan naisen jalkojen p\xc3\xa4\xc3\xa4lle liittynee uhraukseen tai hautavarustukseen, jolla haluttiin antaa naiselle tuonelaan mukaan ratsastuskuntoinen hevonen. Haudan pienen koon vuoksi hevonen tapettiin ja vain p\xc3\xa4\xc3\xa4 laskettiin hautaan mukaan._NEWLINE_Haudasta l\xc3\xb6ytyi my\xc3\xb6s metalliesineit\xc3\xa4, joiden pinnassa oli polttamisesta syntynytt\xc3\xa4 patinaa. Naisen hauta oli ruumishauta, joten palaneiden esineiden on t\xc3\xa4ytynyt kuulua aiemmalle samalla paikalla toimitetulle polttohautaukselle.\n_START_SECTION_\nHaudan rakenne\n_START_PARAGRAPH_\nHautapaikka vaikuttaa ollen aikaisempi rautasep\xc3\xa4n paja, jonka kohdalle kaivettiin noin 35 senttimetri\xc3\xa4 syv\xc3\xa4 ja tasapohjainen kuoppa. Kuopan ymp\xc3\xa4rille aseteltiin suuria py\xc3\xb6reit\xc3\xa4 kivi\xc3\xa4 niin, ett\xc3\xa4 haudan ulkomitaksi tulivat 2,30 \xc3\x97 1,10 metri\xc3\xa4 ja sis\xc3\xa4mitaksi 1,80 \xc3\x97 0,60 metri\xc3\xa4. Hautaus oli suunnattu pohjois-etel\xc3\xa4-suuntaiseksi. Hauta peitettiin sitten kolmella suurella kivilaatalla, jonka p\xc3\xa4\xc3\xa4lle kasattiin maata ja pieni\xc3\xa4 kivi\xc3\xa4 pieneksi hautakummuksi. Kummun mitat ovat j\xc3\xa4\xc3\xa4neet dokumentoimatta."